Өтінім кестесі:

|  |  |
| --- | --- |
| Сынып жетекшінің Т.А.Ә.  (толық) | Райымбекова Маралай Кудайбергеновна |
| Қала/аудан | Ордабасы ауданы, Темірлан елді-мекені |
| Сынып сағаты тақырыбы: | «Рәміздерім-сен неткен маңызды едің!» |
| Телефон уатсап,е-mail | 8-705-486-83-79, maralaru1983@gmail.com |
| Білім беру мекемесі (толық атауы,мекен-жайы, телефон, факс,e-mail т,б) | «Темірлан» жалпы білім беретін мектеп коммуналдық мемлекеттік мекемесі,  Қажымұқан көшесі 77/2, тел: 21575,  Temirlan\_temir\_@mail.ru |

«Темірлан» жалпы білім беретін мектеп

коммуналдық мемлекеттік мекемесі

Сынып сағаты

Тақырыбы:

«Рәміздерім,сен неткен маңызды едің!»



Сыныбы: 6 «А»

Сынып жетекшісі: М.Райымбекова

**Тақырыбы:** Рәміздерім,сен неткен маңызды едің!  
**Мақсаты**:

**І.**Елтаңба, Ту, Әнұран туралы түсініктерін нығайту.Рәміздердің пайда болуы және тарихтағы маңызы жайлы түсініктерді дамыту.

**ІІ.**Оқушының есте сақтауын дамыту, өз ойын дұрыс жеткізуге ынталандыру.

**ІІІ**.Оқушыларды Отансүйгіштікке,адамгершілікке, Отанына, халқына адал қызмет етуге, елінің Туын, Елтаңбасын, Әнұранын қастерлеп, құрметтеуге, халқының тегін, тарихын білуге тәрбиелеу.

**Сабақтың түрі:** тәрбие сағаты

**Көрнекілігі:**Рәміздерге байланысты түрлі-түсті суреттер,

буклеттер, мақал-мәтелдер, Отан,туған жер туралы нақыл сөздер,слайд-презентация

**Сабақ барысы:**

Әнұран орындалады

**Кіріспе бөлім:**

**Мұғалім:** Қайырлы күн,балалар! «Мемлекттік рәміздер –еліміздің егемендігі мен тәуелсіздігін паш ететін нышандар. Бұл рәміздер біздің мемлектіміздің өткені, бүгіні мен болашағы арасындағы сабақтастықтың жарқын бейнесі. Мемлекеттік рәміздер- халқымыздың рухын, ұлттық салт-санасын, қаһармандығы мен даналығын, болашаққа үмітін, арман-тілегін жеткізетін ерекше құнды белгілер. Желбіреген аспан түстес байрағымыз халқымыздың арманын асқақтатып, қыран бүркіттей еліміздің аспан әлемінде қалықтап тұр.

Ендеше, тәрбие сағатымызды бастаймыз.(бейнеролик,слайд көрсетіледі)

**1-жүргізуші:** Қайырлы күн,қүрметті оқушылар! Бүгінгі біздің «Рәміздерім,сен неткен маңызды едің» атты тәрбие сағатымызға қош келдіңіздер!

**2-жүргізуші:**

Рәміздерім-елдігімнің белгісі,  
Білу керек-бала-дағы ең кіші.  
Рәміздерім-Әнұран,Ту, Елтаңба,  
Рәміздерді жатқа білген жөн кісі,-демекші,бүгін біз бұл сынып сағатында Тәуелсіз Қазақстанның мемлекеттік рәміздері туралы көптеген мәлімет алатын боламыз.

**1-жүргізуші** : Аяулым,осы сен білесің бе? «**Қазақстан-2050» Стратегиясы:** Бір халық – бір ел – бір тағдыр».

Неге біз бұлай айта аламыз?

**2-жүргізуші:** Өйткені, «Бір халық» – бұл барлығымыз үшін ортақ ұлттық мүдделер.

«Бір ел» – бұл барлығымыз үшін ортақ Отан.

«Бір тағдыр» – бұл бізге бірге жүріп өткен қиындықтар мен жеңістер!

Бұл біздің ортақ келешегіміз – игілікті және өсіп-өркендеген Қазақстан!

Осының барлығын қоса алғанда, Стратегияны табысты жүзеге асыру үшін қоғамның бірлігі қажет дегенді білдіреді.

**1-жүргізуші** :Иә,дұрыс айтасың.Біздер тәуелсіз қазақ елінің ең жас ұландарымз. Сондықтан өз жерімізді, өз елімізді әкелер мен аталарымыз сияқты қадірлеуге,сүюге, қорғауға тиіс екенімізді естен шығармайық.

**2-жүргізуші** :Отан дегеніміз не?

-Туып өскен жеріміз, егеменді еліміз.

**1-жүргізуші** :Табиғатымыз, қазба байлықтарымыз, өзен-көліміз, ұлан байтақ жеріміз,  Мемлекеттік тіліміз және басшымыз.

**2-жүргізуші:** олай болса,сыныптастарымыздан сұрап көрейікші, «**Отан» жайлы мақал-мәтелдерді** қаншалықты білетіндерін(слайдта мақалдарды жалғастырады)

1. Отан отбасынан (басталады)

2. Отан үшін отқа түс, (күймейсің)

3.  Отан- елдің анасы,  (Ел- ердің анасы)

4. Туған жердей жер болмас, ( Туған елдей ел болмас).

5.  Отанды сүю- (отбасынан басталады)

6.  Отан оттан да (ыстық)

7.  Отансыз адам- ( ормансыз бұлбұл)

8.  Отан үшін күрес ( Ерге тиген үлес)

9.  Ел іші- (алтын бесік)

10. Тіл- тәуелсіздік  (тірегі)

**1-жүргізуші** :Ал,енді **«Отан» жайлы тақпақтарымызды** ортаға салайық.

**Жәнібек:**

Отан менің ата-анам

Отан досым бауырым

Отан өлкем Астанам

Отан аудан ауылым

Отаным алтын бесігім

Тербеттің мені төсіңде

Жүреді сенің есімің

Ер жеткен кезде есімде

**Қуаныш:**

Отан, Отан бәрінен биік екен

Мен сені мәңгілікке, сүйіп өтем.

Отанды сүймеуің де күйік екен,  
Отанды сүйгенің де күйік екен...

Отан –жерім,Отан-суым,

Отан қуат, нәр береді..

Отан-ұран, Отан-туым

**Мұғалім сөзі:**Бүгінгі бізің сынып сағатымызда үш топ жұмыс істейді, олар **«Көк аспан»** тобы Мемлекеттік Ту туралы, **«Алтын дән»** тобы Мемлекеттік Елтаңба туралы және**«Қыран»** тобы Мемлекеттік Әнұран туралы жинақтаған деректеріңізді ортаға сала отырып, топ болып жұмыс істеп, мемлекеттік рәміздер туралы жобамызды қорғап шығамыз.

Қазақ халқы көптен күткен тәуелсіздікке қол жеткізді.Егемен мемлекет болды..Әрбір азат елдің өзіңнің тәуелсіздігін білдіретін басты белгілері болады.Солардың бірі Мемлекеттік рәміздер.1992 жылы 4 маусымда егемен еліміз Қазақстан Республикасының мемлекеттік рәміздері қабылданды.Олар Қазақстан Республикасының әнұраны, Қазақстан Республикасының мемлекеттік елтаңбасы,Қазақстан Республикасының туы.

**2-жүргізуші:Туымен-Тұғырлы, Елтаңбасымен- Еңселі, Әнұранымен айбатты ел!**

**«Көк аспан»** **тобы тұғырлы Туымыз туралы жинаған деректерін ортаға салады.**   
**Көркем:**Мемлекеттік туымыз бірыңғай көгілдір түсті.Бұл түс төбедегі бұлтсыз ашық аспанды елестетеді.Бұлтсыз ашық аспан әрқашан да бейбітшіліктің тыныштық пен жақсылықтың нышаны.Көк түс –Қазақстан халқының бірлік,ынтымақ жолына адалдығын білдіреді.  
Нұрға малынған алтын күн тыныштық пен байлықты бейнелейді.Күн –қозғалыс , даму,өсіп өркендеудің ,өмірдің бейнесі.Қанатын жайған қыран құс –бар нәрсенің бастауындай, билік,айбындылық бейнесі.

Күннің астындағы қалықтаған қыран елдің еркіндік сүйгіш асқақ рухын,қазақ халқының жан дүниесінің кеңдігін жария етеді.Ағаш сабына бекітілген тұстағы тік жолақ ұлттық оюлармен өрнектелген.Күн, қыран,ою -өрнек алтын түсті.

Тудың авторы еліміздегі дизайнерлік өнердің ірге тасын калаушылардын бірі, Чехославакияда өткен (1961ж.) халыкаралық дизайнерлер байқауының алтын жүлдегері, Алматы қаласының бас суретшісі Шәкен Оңдасынұлы Ниязбеков ағамыз.

**Мәриям:**

**Жалау**  
Желбірейді шалықтап,  
Қазақстан жалауы.  
Көкте қыран қалықтап,  
Қанат қағып барады.  
Көк аспанда нұрлы Күн,  
Күлімдейді далама.  
Бақыт тілеп тұр бүгін  
Ол барлық пәк балаға.  
Ұлттық өрнек мұрамыз  
Адастырмас мұраттай.  
Нық көтеріп тұрамыз,  
Жалауды біз құлатпай.

**2-жүргізуші:**

Айнымайды аспаннан                  Мереке бүгін бақ күні

Біздің тудың бояуы                       Егеменді елімнің

Оны халық қашанда                    Желбірейді көк туы

Биікке іліп қояды.                        Түсіндей боп көгімнің

**Ән:Көк тудың желбірегені /** Асылбекұлы Мұхаммед/  
**2-жүргізуші: «Алтын дән»** **тобы** **еңселі Елтаңбамыз туралы**

Ал бүгінгі таңба Елтаңбамызда не бейнеленген екен, соған тоқталайық, ол үшін сөзді **«Алтын дән»** тобының мүшелеріне берейік (Экраннан мемлекеттік елтаңба, оның авторларының суреттерін көрсетіп тұрады)  
**Үміт:**Біздің  Елтаңба - әлемде сирек кездесетін Елтаңба.Елтаңба негізі–Шаңырақ. Ол елтаңбаның жүрегі.Шанырақ мемлекетің түп- негізі отбасының бейнесі.**Шаңырақ:** Отан отбасынан басталады, ортақ шаңырақ биік, босаға берік болсын деген мағынада. Ал, уықтар: үлкен үйдің уықтары ел- жұртқа бай, қуатты тілеймін дегенді білдіреді. Ақ мүйізді, алтын қанатты, қос пырақ: арыстанның жүректілігін, қыранның қырағылығын білдіреді. Бес бұрышты жұлдыз: «Бағымыз ашылып, жұлдызымыз жарқырай берсін» деген асыл арманды арқалап тұр. Төменгі жағындағы «Қазақстан» деген жазу республиканың атын көрсетеді. Масақ Отанымыздың байлығы іспеттес.

Елтаңбаның үздік жобасына 245 жұмыс, 67 хат ұсынылған еді. Халық қалаулылары мен Елбасы назары сәулетші Жандарбек Мәлібекұлы мен Шота Уәлиханов жасаған бүгінгі елтаңбамызға ауды. Көп ұзамай тәуелсіз елдің төл белгісі қалың жұртшылықтың жүрегіне жол тартты.Елтаңбаның авторлары- Ж .Мәлібеков,Ш.Уәлиханов.

(Экраннан мемлекеттік ту тігілген ғимараттар мен мекемелердің суреттері көрсетіледі)

**Аружан:**

**Елтаңба**  
Бейнелеп сан ғасырды,  
Елтаңбасы елімнің.  
Таратады хас үлгі,  
Киесіндей елімнің.  
Бабам тұлпар жаратты.  
Тұлпар барда қанатты,  
Шайқалмайды шаңырақ.  
Өркениет төрінде,  
Нұр төгеді елтаңба  
Ақ Орданың төрінде.

Елтанбасы елімнің  
Неткен әйбат, әдемі.  
Тұнығындай көңілдің  
Ортада аспан әлемі!  
Құт, береке шаңырақ  
Орын алған ол төрден.  
Қанатты қос арғымақ

**Ән: Елтаңбасы елімнің**

**1-жүргізуші:«Қыран»** **тобы асқақтаған Әнұран.**

**Нұрай**:Кез келген мемлекеттік рәміздердің ең маңыздысы –Әнұран. Әнұран мемлекеттің салтанатты әні. Ол халықты әйгілі етеді. Оның сөздерінде халықтың мыңдаған жылғы тарихы,бүгінгі өмірі мен келешек арманы айтылған.Әнұранды түрегеліп ,жүректің тұсына қолдарын қойып айтады. Бұл өз мемлекетіңе деген құрметті көрсетеді.Халық өмір салтын бүгінгі тіршілігі мен келешек армандарын, мың жылғы тарихын осы әнге сыйғызған.

1986 жылы «Менің Қазақстаным» бостандық аңсаған қазақ жастарының бейресми әнұраны болған еді.

2006 жылғы 7 қаңтардағы Конституциялық заңға сәйкес ҚР-ның Мемлекеттік Әнұранының музыкалық редакциясы мен мәтіні жаңа редакцияда жазылды. Мемлекеттік Әнұранның авторы Шәмші Қалдаяқов, сөзін жазғандар Жұмекен Нәжмеденов, Нұрсұлтан Назарбаев.

Алғашқы рет Қазақстан Республикасының Әнұраны ретінде

«Менің Қазақстаным»  әні 10 қаңтарда 2006 жылы,  Елбасын  ұлықтау рәсімінде орындалды.

Бұл Әнұранның сөзі республикамыздың барлық халықтарының жүрегіне жақын, жұрттың бәрінің көңілінен шыққан, терең отаншылдық сезімдегі ән.

**Інжу:**

Әнұраны елімнің  
Шақырады бірлікке.  
Егеменді халқымның  
Болашағы бірлікте.

Ән ұраным - жан ұраным,  
Айтар әнім, сөйлер сөзім.  
Туған жерім- сағынарым,  
Жүрсем егер дүние кезіп.  
Қатар шапқан қос тұлпар,  
Ай астында қазақ үй.  
Қалықтаған жас сұнқар,  
Шарықтаған таза күй.  
Бұл таңбасы елімнің,  
Елдігімнің белгісі.

**2-жүргізуші:** Міне,сыныптастар,мемлекетіміздің рәміздері туралы мәлімет алдық.Енді **«Кім зерек?»** тапсырмалары арқылыбір өзімізді байқап көрсек,

Мемлекеттік рәміздердің белгілері туралы айтылады, оқушылар қай белгі туралы екенін анықтайды.  
**1.**Төлқұжатта, туу туралы куәлікте, орта білім туралы аттестатта құжаттарда бейнеленген ........... (Елтаңба)  
**2.**Президент резиденциясында, Үкімет үйінде ілулі тұрады. Барлық мекемелерде бар. ........... (Ту)  
**3.**Республика,облыс, аудан көлеміндегі маңызды салтанатты мәжілістерде орындалады. ........... (Әнұран)

**4.**ҚР Мемлекеттік ту қандай жерлерге ілінеді?

Мемлекеттік Ту ҚР Парламентінің, Үкіметінің, министрліктерінің, мемлекеттік комитеттері мен өзге де орталық атқарушы органдарының, Елбасына тікелей бағынатын және есеп беретін мемлекеттік органдардың, Конституциялық Кеңесінің, Жоғары Сотының және басқа да соттарының, бас прокуратурасының, Ұлттық Ғылым академиясының, мәслихаттарының, жергілікті атқарушы органдарының ғимараттарында, сондай - ақ еліміздің дипломатиялық және сауда өкілдерінің, Конституциялық мекемелерінің орналасқаи жерлерінде ұдайы тігіледі.(Экраннан мемлекеттік ту тігілген ғимараттар мен мекемелердің суреттері көрсетіледі)  
**5.**Өскемен қаласына барғанда қай жерлерден ілулі тұрған туды көрдіңдер?  
**6.**Біздің ауылымызда ше?

**5-бөлім.** **Білімдінің көзі ашық.**

 – ҚР тәуелсіз мемлекет пе?

 – Еліміздің бас қаласы

 – ҚР президенті

 – ҚР туының авторы

 – ҚР елтаңбасының авторлары: Жандарбек Мәлібекұлы.

 – Әнұранымыздың авторлары: Әнін жазған: Шәмші Қалдаяқов

 Сөзін жазғандар:   Нұрсұлтан Назарбаев,  Жұмекен Нәжімеденов.

 – Еліміздің көрікті жерлері

**Қорытынды:**Мемлекеттік рәміздерді қадірлеу тәуелсіз Қазақстанның әрбір азаматының қасиетті борышы. Мемлекеттік  рәміздерді құрметтеу – елді, халықты, тарихты, әдет- ғұрыпты, салт- дәстүрді қастерлеу болып табылады.

Қазақстан: Туымен-Тұғырлы,Елтаңбасымен- Еңселі,Әнұранымен айбатты ел!

**Аяулым:**

Рәміздерім!  
Сен неткен маңызды едің.  
Сенің асыл қазынам нағыз керім,  
Төбемде ту, төсімде елтаңбам бар,  
Әнұрандай аузымнан үн үзбедім.  
Аспанымда көк туым тұр өң беріп,  
Елтаңбамды төрімнен жүрем көріп,  
Әнұранмен әр таңда оянамын,  
Рақаттанып дүнием түгелденіп.  
Бір ауыздан айтылып әнұраным,  
Елтаңбаммен әлемге таныламын.  
Бір жағадан бас шығып, бір жеңнен қол,  
Көк туымның астынан табыламын.  
Рәміздерім, сен неткен маңызды едің,  
Сеннен басқа келмейді сән іздегім.  
Сендерменен жетіп сан жеңістерге,  
Гүлдеп әлі – ақ айналар аңызға елім.

**Хормен:** «Тәуелсіздік ел ұраны» әнімен қорытындылау.







